cyanic-selkie/wikianc huggingface dataset:
Տագուբայի զեկույց
Տագուբայի զեկույց (Taguba Report), ԱՄՆ պաշտպանության նախարարության գաղտնի զեկույց, որը կազմվել է Աբու Գրեյբ բանտում տեղի ունեցած իրադարձությունների ուսումնասիրման արդյունքում։ Զեկույցը կազմել է գեներալ- մայոր Անտոնիո Տագուբան։
Զեկույցում ներկայացված են ԱՄՆ զինված ուժերի քրեական հետաքննության ծառայության (CID) ուսումնասիրությունների արդյունքները, որը ղեկավարել է գնդապետ Ջերրի Մոսելլոն։ Հարցաքննվել են, ավելի քան, 50 վկաներ, կասկածյալներ և բանտարկյալներ։ Հետաքննիչները ուսումնասիրել են մի շարք լուսանկարներ և տեսագրություններ, որտեղ երևում են բանտարկյալների նկատմամբ տեղի ունեցած բռնությունները, որոնք իրականացվել են 2003 թվականի հոկտեմբեր- դեկտեմբեր ամիսներին։
Անտոնիո Տագուբան գրել է․
Իմ զեկույցում ես նշել եմ բոլոր այն մեթոդները, որոնք կիրառել է ռազմական ոստիկանությունը պատանդների նկատմամբ․
Տագուբան նշել է, որ այդպիսի պայմանների ստեղծման հրամանը տրվել է ռազմական հետախուզության և դաշնային այլ մարմինների կողմից։
Թայմ ամսագիրը գրել է, որ Պենտագոնի ծառայակիցներին արգելվել է կարդալ Տագուբայի զեկույցը։ Արգելվել է նաև քննարկել թեման ընկերների և ընտանիքի անդամների հետ ։
Արտաքին հղումներ
Կատեգորիա:Աբու Գրեյբ բանտի բանտարկյալների տանջանքներ
Զուրաբ Ծերեթելի
Զուրաբ Կոնստանտինի Ծերեթելի (ზურაბ კონსტანტინეს ძე წერეთელი, ), վրացի նկարիչ, քանդակագործ, ճարտարապետ, Ռուսաստանի գեղարվեստի ակադեմիայի նախագահը։
Կենսագրություն
Զուրաբ Ծերեթելին ծնվել է Թիֆլիսում, 1934 թվականին։ Ավարտել է Թբիլիսիի գեղարվեստի ակադեմիան և տեղափոխվել է Մոսկվա։ Խորհրդային շրջանում ստեղծած աշխատանքներից է Սոչիի մանկական առողջարանը (1986)։ Նրա կինը սերում է վրաց ազնվական Անդրոնիկաշվիլիների ընտանիքից։
Ծերեթելին եղել է Յուրի Լուժկովի ընկերը, ով նրան է վստահել մի շարք կարևոր գործեր, այդ թվում Քրիստոս Փրկչի տաճարի վերանորոգումը, Մոսկվայի Մանեժնայա հրապարակի համալիրը, և Պատվո Բլուրի Համաշխարհային պատերազմին նվիրված հուշահամալիրը։ Լուժկովը նրան նաև հնարավորություն տվեց զբաղեցնելու Մոսկվայի կենտրոնում գտնվող մի հին առանձնատունը, որն այժմ վերածվել է Զուրաբ Ծերեթելի պատկերասրահի, որտեղ ցուցադրվում է Վլադիմիր Պուտինի արձանը։:
Հատուկ օլիմպիադայի ժամանակ նա ծանոթանում է Յունիս Քենեդի Շրայվերի հետ։ Նյու Յորքի Բրոքպորտ պետական համալսարանի տարածքում տեղադրում է իր «Խաղաղություն աշխարհի երեխաներին» հուշարձանը՝ նվիրված 1979 թվականին Հատուկ Օլիմպիադային և Երեխայի միջազգային տարվան
Արտաքին հղումներ
Կատեգորիա:Վրացի քանդակագործներ Կատեգորիա:ԽՍՀՄ ժողովրդական նկարիչներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՍՀՄ նկարիչների միության անդամներ Կատեգորիա:Թբիլիսիի գեղարվեստի ակադեմիայի շրջանավարտներ Կատեգորիա:Սոցիալիստական աշխատանքի հերոսներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:Անձինք Թբիլիսիից Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:20-րդ դարի ռուս նկարիչներ Կատեգորիա:ՌԴ պետական մրցանակի դափնեկիրներ Կատեգորիա:Ռուսաստանի «Հայրենիքին մատուցած ծառայությունների համար» 1-ին աստիճանի շքանշանի ասպետներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:Վրացի ճարտարապետներ Կատեգորիա:Վրացի նկարիչներ Կատեգորիա:Վրաստանի քաղաքական գործիչներ Կատեգորիա:Ռուս ժամանակակից արվեստագետներ Կատեգորիա:Պատվո շքանշանի ասպետներ (Վրաստան)
Մկրտիչ Յոթնեղբայրյան
Մկրտիչ Յոթնեղբայրյան (մոտ 1880-ական թթ., Ուրֆա - 1915, Ուրֆա), հայ ագգային-ազատագրական շարժման գործիչ, ֆիդայի ՀՅԴ կուսակցության անդամ։
Ավարտել է ծննդավայրի դպրոցը։ Աչքի է ընկել համարձակ, հավասարակշռված բնավորությամբ և ռազմական հմտությամբ, 1910 թվականին կազմել է ինքնապաշտպանության ջոկատ, հայթայթել է զենք և զինամթերք։ Առաջին համաշխարհային պատերազմի ժամանակ, հայ ազգաբնակչության զանգվածային բռնագաղթի ու կոտորածի պայմաններում, Յոթնեղբայրյանը մարտական պատրաստության մեջ է պահել իր ջոկատը։ 1915 թվականի մայիս-հունիսին Ուրֆա են հասել հայ աքսորականների առաջին կարավանները։ Միաժամանակ թուրքական իշխանությունները ձերբակալել են քաղաքի հայ համայնքի ազդեցիկ ներկայացուցիչներին։ Զգալով վերահաս վտանգը՝ Յոթնեղբայրյանն աոաջարկել է դիմել զինված ինքնապաշտպանության, սակայն քաղաքի հայ ավագանին մերժել է։ Քաղաքի հայության կոտորածի տեղիք չտալու համար Յոթնեղբայրյանը հեռացել է իր ջոկատով։ Բայց օգոստոսի 19-ին իշխանությունները սկսել են հայերի ջարդը։ Վերադառնալով՝ Յոթնեղբայրյանը կազմակերպել է Ուրֆայի հայերի ինքնապաշտպանությունը, մարտում ցուցաբերել է մեծ արիություն։ Ի վերջո թվով գերակշիռ թշնամուն հաջողվել է ճնշել հայերի քաջարի դիմադրությունը։ Վիրավոր Յոթնեղբայրյանը թշնամու ձեռքը չընկնելու համար ինքնասպան է եղել։ Իր ,,Ուրֆայի վերջին ահազանգը '' վեպում /Երևան, 1990/ գրող Էդուարդ Ավագյանը մեծ տեղ է հատկացրել Մկրտիչ Յոթնեղբայրյանի հերոսական գործունեության նկարագրմանը։
Գրականություն
Կատեգորիա:Հայ ֆիդայիներ Կատեգորիա:Ուրֆա քաղաքում ծնվածներ Կատեգորիա:ՀՅԴ անդամներ Կատեգորիա:1915 մահեր
Անվար Հադիդ
Անվար Մոհամեդ Ջերարդ Հադիդ (Anwar Mohamed Gerard Hadid, ) , ամերիկացի նորաձևության մոդել և հեռուստատեսային գործիչ։ 2016 թվականին նա պայմանագիր է կնքել IMG Models մոդելային գործակալության հետ ։
Վաղ կյանք և կարիերա
Անվար Հադիդը անշարժ գույքով զբաղվող Մոհամեդ Հադիդի ու հոլանդացի հեռուստահաղորդավարուհի և մոդել Յոլանդա Հադիդի որդին է ։ Նա երկու քույր ունի՝ մոդելներ Ջիջի Հադիդը և Բելլա Հադիդը ։ Անվարը ծնվել է 1999 թվականի հունիսի 22-ին։ Նա նաև երկու քույր ունի իր հոր նախկին ամուսնությունից՝ Մարիել և Ալանա ։ Հադիդը ի սկզբնապե մեծացել է Սանտա Բարբարայի ագարակում, այնուհետև տեղափոխվել է Մալիբու, երբ նա դեռ տարրական դպրոցում էր սովորում։ Հադիդը հաճախել է Մալիբուի ավագ դպրոցը և Վեսթմարկի դպրոցը, հանդես գալով դրանց ֆուտբոլային թիմերում ։
Հադիդը կատարել է իր մոդելային դեբյուտը 2015 թվականի հոկտեմբերին Nylon ամսագրում։ Նա եղել է նաև Teen Vogue-ի 2016 թվականի հունիսի/հուլիսի շապիկի վրա։ 2017 թվականին նա անվանվել է Hugo Boss-ի՝ HUGO տղամարդկային հագուստի պաշտոնական դեմքը ։ 2017 թվականին Հադիդը հանդես է եկել Նյու Յորքի նորաձևության շաբաթվա ընթացքում։ Նա պայմանագիր է կնքել IMG Models մոդելային գործակալության հետ։ Քեմերոն Դալասի հետ միասին Հադիդը նկարահանվել է Teen Vogue-ի 2016 թվականի հունիս/հուլիս շապիկի համար ։
Անվար Հադիդը նաև հայտնվել է «Բևեռլի Հիլզի իրական տնային տնտեսուհիները» (The Real Housewives of Beverly Hills) ռեալիթի հեռուստաշոուում ։
Անձնական կյանք
Հադիդը, նրա քույրը՝ Բելլան և մայրը՝ Յոլանդան, տառապում են լայմի հիվանդությամբ ։ Նրա մոտ այն ախտորոշել է 2013 թվականին ։
2017 թվականին նա հանդիպել է դերասանուհի Նիկոլա Պելտցի հետ, որը չորս տարով մեծ է նրանից։ Մեկ ու կես տարի անց զույգը բաժանվել է ։
2019 թվականի հուլիսին հայտնի է դարձել, որ Անվարը հարաբերությունների մեջ է գտնվում բրիտանացի երգչուհի Դուա Լիպայի հետ ։
Արտաքին հղումներ
Կատեգորիա:Մոդելներ այբբենական կարգով Կատեգորիա:Ամերիկացի մոդելներ Կատեգորիա:Ամերիկացի հեռուստատեսային դեմքեր
Ջրական
Ջրական (հայտնի է նաև որպես Մեխակավան, ադրբեջանական անունը Ջաբրայիլ, Cəbrayıl ), բնակավայր Արցախի Հանրապետության Հադրութի շրջանում։ Հարևանությամբ գտնվում են Առաջամուղ և Առաքել (կամ Առաքյուլ) գյուղերը։
Համաձայն Ադրբեջանի Հանրապետության վարչատարածքային բաժանման՝ այն քաղաքի կարգավիճակով ընդգրկված է Ջաբրայիլի շրջանում։ 2020 թվականի հոկտեմբերի 4֊ին Հայ-ադրբեջանական երկրորդ պատերազմի ժամանակ անցել է Ադրբեջանի վերահսկողության տակ։
Պատմություն
Ջրականի տարածքը պատմականորեն գտնվել է Արցախ նահանգի Մյուս Հաբանդ (միջնադարում՝ Բելուկան կամ Դիզակ) գավառի հարավում ։ Բնակավայրի պատմական հայկական անվանումը, ինչպես նաև հայաթափման տարեթիվը, անհայտ են ։ Ըստ Սամվել Կարապետյանի՝ բնակավայրը հավանաբար հայաթափ է եղել XVIII դարի սկզբներին ։
1855 թվականին գյուղն ուներ 250 թյուրքախոս շիա դավանանքի բնակիչներ, իսկ 1897 թվականին՝ 228 հայ, 186 թյուրքո-թաթար և 76 ռուս բնակիչներ ։ Համաձայն Ռուսական կայսրության վարչական բաժանման՝ ընդգրկված էր Ջաբրայիլի գավառում։ XX դարի սկզբներին Ջաբրայիլի գավառի հողագործ տարրը հայերն ու փոքրաթիվ ռուս մոլոկաններն էին, իսկ թյուրքախոս մեծամասնությունը վարում էր քոչվորական կյանք ։
Խորհրդային ժամանակաշրջանում Ջրականը զգալի զարգացում ապրեց որպես Ջաբրաիլի շրջանի կենտրոն ։ 1950 թվականին այն ստացավ քաղաքատիպ ավանի, իսկ 1980 թվականին՝ քաղաքի կարգավիճակ ։ 1989 թվականին քաղաքի բնակչության թիվը 6070 էր ։
Արցախյան պատերազմ
Ջրականն ազատագրվեց Արցախի Հանրապետության ուժերի կողմից 1993 թվականի օգոստոսի 23-ին։
Հայ-ադրբեջանական պատերազմ (2020)
2020 թվականի հոկտեմբերին Ջրականն օկուպացվեց ադրբեջանական զինված ուժերի կողմից։ 2021 թվականի մարտին հայտնի դարձավ, որ ադրբեջանցի օկուպացիոն ուժերը ոչնչացրել են 2017 թվականին կառուցված Զորավոր Սուրբ Աստվածածին եկեղեցին ։
Կարբոնադ
Կարբոնադ (carbonade կամ ածուխ, «ածուխով տապակված միս» ), խոզի գոտկատեղ-մեջքային հատվածից կտրված միս (որպես կանոն՝ կրծքամիս)՝ տապակած կամ եփելով կարմրացրած։
Պատրաստման եղանակ
Ներկայումս մսի վերամշակումը կատարվում է հատուկ խցերում շոգեխաշումով, որից հետո տապակում են։ Կարբոնադի որոշ էժան տեսակներ մսից բացի պարունակում են նաև սոյայի սպիտակուց, ինչպես նաև զանգվածը մեծացնելու համար դրա մեջ ավելացնում են սովորական ջուր։ Մսի ժամանակակից վերամշակմամբ ստեղծված կարբոնադը պատկանում է մսային ուտեստների ենթախմբին։
Բելգիական և ֆրանսիական խոհանոցներում կա «ֆլամանդական կարբոնադ» կերակրատեսակը (այդպես են այն անվանում Վալլոնիայում և մնացած ամբողջ Եվրոպայում, իրենք՝ ֆլամանդացիները, պարզապես անվանում են «կարբոնադո»)։ Դա խոզի մսի գարեջրի սոուսով շոգեխաշած կտորներ են։
Գրականություն
Կատեգորիա:Մսով ուտեստներ
MantisBT
Համակարգը իրենից ներկայացնում է վեբ-հավելված, այդ իսկ պատճառով անհրաժեշտություն չկա հավելյալ ծրագրային ապահովման տեղադրման և աշխատում է բրաուզերի միջոցով։
Mantis անվանումը առաջացել է մատիս միջատի անունից, որը սնվում է այլ միջատներով (bug) ։
Համակարգի պահանջներ
Ծրագրի աշխատանքի համար անհրաժեշտ է․
Արտաքին հղումներ
Կատեգորիա:Ծրագրային ապահովում Կատեգորիա:Ազատ ծրագրային ապահովում Կատեգորիա:Վինդոուզի ծրագրային ապահովում Կատեգորիա:UNIX ծրագրային ապահովում Կատեգորիա:PHP
Ռետին
Ռետին (resina - բուսախեժ), վուլկանացված կաուչուկ։ Բնական կամ սինթետիկ կաուչուկը վուլկանացնելու համար օգտագործում են ծծումբ, օրգանական գերօքսիդներ, ալկիլֆենոլֆորմալդեհիդային և էպօքսիդային խեժեր, երկազոմիացություններ, ռադիոակտիվ ճառագայթում և այլն։
Հատկություններ
Ի տարբերություն պոլիմերային այլ նյութերի, ռետինը ունի դարձելի դեֆորմացվելու մեծ ունակություն (բարձր առաձգականություն) ջերմաստիճանային մեծ միջակայքում։ Ռետինում մակրոմոլեկուլները միացած են իրար քիմիական կապերով և առաջացնում են տարածական ցանցեր, այդ պատճառով ռետինը ավելի ամուր է, քիմիապես կայուն, ջերմակայուն, քան կաուչուկը և ունի ավելի փոքր մնացորդային դեֆորմացիա (պլաստիկություն)։
Ռետինները դասակարգում են ըստ օգտագործման ոլորտների, որոնցում պահպանում են բարձր առաձգական հատկությունները։
Ընդհանուր նշանակման ռետիններից պատրաստում են դողեր, կոշիկ, հատակի ծածկեր, փոկեր, հարվածամարիչներ, կենցաղային իրեր և այլն, յուղակայուն ն բենզինակայուն ռետիններով աշխատում են յուղերի և բենզինների հետ շփվելիս։ Ագրեսիվ միջավայրերում աշխատող ռետինները կայուն են թթուների, ալկալիների, գոլորշու, օզոնի և այլ նյութերի նկատմամբ։ Ստանում են նաե վակուումային, կրակի և ջրի նկատմամբ կայուն, ծակոտկեն, բժշկ․, սնունդը չաղտոտող և այլ ռետիններ։
Ռետինի հատկությունները պայմանավորված են հիմնականում ելային կաուչուկի տեսակով, մեխանիկական հատկությունները՝ նաև լցոնների բնույթով, ռետինի կառուցվածքով, վուլկանացման ցանցի խտությամբ։
Ռետինի որակը բնորոշող կարևոր հատկությունը դեֆորմացվելու ունակությունն է՝ մոդուլը (լարվածության մեծության հարաբերությունը դարձելի դեֆորմացիայի չափին), որը կախված է մեխանիկական ծանրաբեռնման (ստատիկ կամ դինամիկ) և դեֆորմացիայի (ձգում, սեղմում, տեղաշարժ, ծռում են) տեսակից, տևողությունից կամ ծանրաբեռնման արագությունից, ռետինի բաղադրությունից և այլն։
Սրով լցոնված ռետինի դեֆորմացումը բնութագրվում է մեծ ներքին շփումով և պայմանավորում է դեֆորմացման մեխանիկական էներգիայի փոխարկումը ջերմայինի (հարվածամարիչ ունակություն)։ Ռետինի ջերմահաղորդականությունը փոքր է, այդ պատճառով պարբերաբար (բազմակի) կրկնվող ծանրաբեռնումները բարձրացնում են ջերմաստիճանը և կարող են վատացնել մեխանիկական հատկությունները։
Կիրառություն
Ռետինի կարևոր հումք է արտադրության տարբեր ճյուղերի և անփոխարինելի է դողեր, հարվածամարիչներ ևն պատրաստելու համար։ Ռետինից պատրաստում են մալուխի մեկուսիչներ, էլեկտրահաղորդիչ և առաձգական ծածկույթներ, պրոթեզներ, բժշկական սարքեր և այլն։ Արտադրվող ռետինի մոտ 50%-ը օգտագործվում է դողեր, 22%-ը՝ ռետինատեխնիկական իրեր պատրաստելու համար։
Արտաքին հղումներ
Կատեգորիա:Ռետին
Մատեյ Միտրովիչ
Մատեյ Միտրովիչ (Matej Mitrović, ), խորվաթ ֆուտբոլիստ, որ խաղում է պաշտպանի դիրքում։ Հանդես է գալիս թուրքական «Բեշիկթաշ» ակումբում։
Ակումբային կարիերա
Մատեյ Միտրովիչն իր կարիերան սկսել է «Ցիբալիա» ակումբում։ 2012 թվականի փետրվարի 25-ին նա կատարել է իր դեբյուտը Խարվաթիայի առաջին լիգայում՝ փոխարինման դուրս գալով «Սլավեն Բելուպո» ակումբի դեմ տնային խաղի երկրորդ խաղակեսի մեջտեղում ։ 2013 թվականի սեպտեմբերին Միտրովիչը տեղափոխվել է «Ռիեկա» ֆուտբոլային ակումբ։ 2014 թվականի մայիսի 13-ին նա խփել է իր առաջին գոլը բարձրագույն լիգայում. դա տեղի է ունեցել Խորվաթիայի գավաթի խաղարկության պատասխան խաղում, երբ նա բացել է Զագրեբի «Դինամո» ակումբի դեմ տնային խաղի հաշիվը ։
Կարիերան հավաքականում
2014 թվականի նոյեմբերի 12-ին Մատեյ Միտրովիչը նշել է իր դեբյուտը Խորվաթիայի ֆուտբոլի ազգային հավաքականի կազմում՝ Արգենտինայի հավաքականի դեմ ընկերական խաղի 84-րդ րոպեին փոխարինելով Մարկո Լեշկովիչին ։
Ձեռքբերումներ
«Ռիեկա»
Ռոտատոր
Ռոտատոր ( — պտտվել), գլանատիպ, տրաֆարետային տպագրության մեքենա։ Նախատեսված է փաստաթղթերը փոքր և միջին տպաքանակներով բազմացնելու համար։ Տրաֆարետային տպաձևը ստանում են մեքենագրական եղանակով հատուկ թղթի (մոմաթուղթ կամ ռոտաժապավեն) վրա, ինչպես նաև լուսամեխանիկական, լուսաէլեկտրական կամ գալվանական եղանակներով։ Տպաձևը տեղադրվում է գլանի վրա, որին ներկ է քսվում։ Ռոտատորի աշխատանքի ժամանակ ներկը ճնշման տակ դուրս է գալիս տրաֆարետի ճեղքերից և անցնում թղթին։ Առավելագույն չափսի (30x45 սանտիմետր) թղթերի վրա տպագրելիս ռոտատորի աշխատանքի արագությունը ժամում 6000 տպվածք է։
Կատեգորիա:Մեքենաներ
Ալիս Սթոուն Բլեքուել
Ալիս Սթոուն Բլեքուել, (Alice Stone Blackwell, ), ամերիկյան հասարակական գործիչ, հրապարակախոս, լրագրող։ Ակտիվորեն մասնակցել է ԱՄՆ-ի ֆեմինիստական շարժմանը։ Քարոզել է ճնշված ժողովուրդների մշակույթը, այդ նպատակով անգլերեն է թարգմանել և հրատարակել Լատինական Ամերիկայի մի շարք բանաստեղծների, հունգար պոետ Շանդոր Պետեֆիի ստեղծագործությունները։ Թարգմանել է հայ միջնադարյան և նոր ժամանակների բանաստեղծների (արևելահայ և արևմտահայ) ընտիր երկերը, որոնք լույս են տեսել նրա հրատարակած «Հայկական բանաստեղծություններ» (1897) ժողովածուում։ Ամերիկյան ամսագրերում հրապարակել է հայ ժողովրդի պատմության, հասարակական կյանքին վերաբերող հոդվածներ, Րաֆֆու, Սիամանթոյի, Պետրոս Դուրյանի և ուրիշների առանձին ստեղծագործությունների թարգմանություններ։ Ըմբռնումով և ցավով է վերաբերվել հայ ժողովրդի ազատագրական ձգտումներին։ 1893 թվականին ընտրվել է «Հայաստանի բարեկամներ» (ԱՄՆ) ընկերության քարտուղար։
Ծանոթագրություններ
Կատեգորիա:Ամերիկացի կին լրագրողներ Կատեգորիա:Բոստոնի համալսարանի շրջանավարտներ Կատեգորիա:Սոցիալիստ ֆեմինիստներ Կատեգորիա:Ամերիկացի ֆեմինիստներ Կատեգորիա:Ամերիկացի սուֆրաժիստներ Կատեգորիա:Ամերիկացի հասարակական գործիչներ Կատեգորիա:Ամերիկացի կենսագիրներ Կատեգորիա:Ամերիկացի գրողներ
Ժամանակի ճամփորդի կինը (վեպ)
Ժամանակի ճամփորդի կինը (The Time Traveler's Wife), ամերիկացի հեղինակ Օդրի Նիֆենջերի առաջին աշխատությունը՝ հրատարակված 2003 թվականին։
Դա սիրո պատմություն է մի մարդու մասին, ով ուներ գենետիկ խանգարում, ինչի պատճառով էլ անկանխատեսելիորեն ճանապարհորդում էր ժամանակի մեջ, և նրա արվեստագետ կինը ստիպված էր հաղթահարել ամուսնու հաճախակի բացակայությունները և վտանգավոր փորձերը։ Նիֆենջերը, երբ սկսեց իր վեպը, հիասթափված էր սիրուց և պատմությունը գրեց իր ձախողված հարաբերությունների հիման վրա։ Պատմության գլխավոր հարաբերությունները հետագայում առիթ են հանդիսանում գրքի վերնագրի որոշման հարցում։ Վեպը, որը համարվում է և՛ գիտական, և՛ ռոմանտիկ, ուսումնասիրում է սիրո խնդիրները, կորուստը և ազատ կամքը։ Հատկապես օգտագործում է ժամանակի տարբերությունը, հարաբերությունների անհամապատասխանությունը՝ միաժամանակ քննարկելով գոյատևման ավելի խորը խնդիրներ։
Որպես անփորձ գրող՝ Նիֆենջերը դժվարանում էր գտնել գրական գործակալ։ Նա ի վերջո վեպն ուղարկում է MacAdam/Cage՝ հետագայում նրանց ընտրելով իր հրատարակիչներ։ Գիրքը լավ վաճառվեց, երբ ընտանիքի ընկեր և գրող Սքոթ Թյուրոուն The Today Show–ի ժամանակ ներկայացրեց այն, և արդեն 2009 թվականի մարտի տվյալներով վաճառվել էր մոտ 2.5 միլիոն օրինակ ԱՄՆ–ում և Միացյալ Թագավորությունում։ Շատ ընթերցողների հիացրել է Օդրիի եզակի պատկերացումները ժամանակի ճամփորդի մասին։ Ոմանք գովաբանում են նրա վեպում զույգի բնութագիրը՝ բարձր գնահատելով նրանց զգացմունքների խորությունը, ոմանք էլ քննադատում են նրա գրական ոճը՝ մեկնաբանելով այն որպես մելոդրամատիկ, իսկ սյուժեն զգացմունքայնորեն ծեծված։ Վեպը շահել է «Աննախադեպ գրքեր» մրցանակ և «Բրիտանական գիրք» մրցանակ։ Վեպի հիման վրա նկարահանված ֆիլմը էկրաններ է բարձրացել 2009 թվականի օգոստոսին։
Կազմը և հրատարակումը
Նիֆենջերը արվեստագետ է, ով դասավանդում է Չիկագոյի Center for Book and Paper Arts կրթարանում։ Այնտեղ նա պատրաստում է պատկերազարդ գրքեր։ Նրա որոշ գործեր ցուցադրվել են պատկերասրահներում։ Խոսելով իր վեպի մասին` նա ասել է․ «Այդ վերնագիրը և վեպի գաղափարը իմ միտք այցելեցին, երբ ես նկարում էի։ Իմ ընդարձակ աշխատասեղանը ծածկված էր շագանակագույն թղթերով, և ես մտքերս գրեցի այդ թղթերի վրա։ Իսկ որոշ ժամանակ անց սկսեցի խորապես մտածել դրանց մասին։ Ես չէի ցանկանում այս անգամ ևս պատրաստել պատկերազարդ գիրք, քանի որ դրանք մասամբ են զգացմունքներ արտահայտում։ Այդպիսով որոշեցի վեպ գրել»։ Օդրին անչափ ոգևորված էր այդ վերնագրով, քանի որ ինչպես ինքն էր ասում․ «Այն անմիջապես բնութագրում էր երկու մարդու և նրանց հարաբերությունները»։ Նիֆենջերի վեպի համար աղբյուր է հանդիսացել Ջոն Բոյնթոն Փրիսթլի «Մարդը և ժամանակը» վեպը։ Նա իր վեպում նաև նշել է, որ Հենրին ամուսնացած էր և՛ Քլեյրի հետ, և՛ ժամանակի։ Իր խոսքերով վեպի գաղափարի ոգեշնչողներ են եղել նաև Ռիչարդ Փաուրսը, Դեյվիդ Ֆոսթերը, Հենրի Ջեյմսը և Դորոթի Սեյերսը։ Չնայած վեպի և իր կյանքի միջև նմանություններին` Նիֆենջերը հայտարարել է, որ Քլեյրը ինքնանկար չէ, այսինքն` նա ինքն իրեն չի նկարագրում այդ կերպարում. «Նա արմատապես տարբեր է։ Ես շատ ավելի կամակոր և քմահաճ եմ... Ես չեմ կարծում, որ կարող էի ամբողջ մի կյանք սպասել ինչ–որ մեկի հայտնվելուն` անկախ նրանից, թե որքան հետաքրքրաշարժ կլիներ նա»։ Նիֆենջերը վեպը սկսել է գրել 1997–ին։ Վերջին տեսարանը, որտեղ տարեց Քլեյրը սպասում է Հենրիին, գրվել է առաջինը, քանի որ այն պատմության առանցքային կետն է։ Վեպը ավարտվել է 2001 թվականին։ Առևտրային պատմության բացակայության պատճառով Նիֆենջեը դժվարանում էր հետաքրքրված գրական գործակալներ գտնել։ Վեպի բնագիրը մերժվեց քսանհինգ անգամ։ 2002 թվականին նա վեպը ուղարկեց Սան Ֆրանցիսկոյում հիմնված հրատարակիչ MacAdam/Cage–ին, որտեղ այն հասավ Էնիկա Սթրեյթֆելդին, ով էլ դարձավ նրա հրատարակիչը. «Կարդալով այն` կարծեցի, որ անհավանական է։ Անմիջապես ամենասկզբից դու զգում ես, որ շնորհալի ձեռքերում ես, որ սա մեկն է, ով պատմություն ունի պատմելու ու գիտի, թե ինչպես անի դա»։ Նա գիրքը տվեց Դեյվիդ Փոինդեքսթերին՝ ընկերության հիմնադիրին, ով կարդաց այն մեկ գիշերվա մեջ և որոշեց գնել գիրքը։ Սակայն Օդրին այդ ժամանակ գործակալ էր ձեռք բերել և Նյու Յորքում գտնվող որոշ հրատարակչություններ հետաքրքրված էին վեպով։ Բնագիրը աճուրդի էր դրվել MacAdam/Cage-ում $100,000 ամերիկյան դոլար առաջարկվող գնով։ Դա մինչև այդ առաջարկված ամենաբարձր գինն էր։ Չնայած որ մեկ այլ հրատարակիչ ավելի բարձր գին առաջարկեց, Օդրին ընտրեց MacAdam/Cage–ին, քանի որ նրանք շատ նվիրված էին իրենց աշխատանքին։
Ժանրը
Գրախոսները գտել են, որ «Ժամանակի ճամփորդի կինը» դժվար է դասակարգել ժանրով։ Ոմանք այն դասակարգում են որպես գիտական, ոմանք էլ ռոմանտիկ ժանրի։ Նիֆենջերը ինքը դժկամությամբ պիտակավորում է վեպը` ասելով, որ ինքը երբեք չի մտածել դրա մասին որպես գիտական աշխատության, անգամ եթե այն ունի գիտաֆանտաստիկ նախադրյալ։ Նիֆենջերի տեսանկյունից պատմությունը հիմնականում Հենրիի և Քլեյրի հարաբերությունների և խնդիրների մասին է։
Ընդունումը
«Ժամանակի ճամփորդի կինը» գրքի կոշտ կազմով Միացյալ Նահանգներում առաջին օրինակը հրատարակվել է 2003 թվականի սեպտեմբերին MacAdam/Cage–ի կողմից, իսկ Միացյալ Թագավորությունում՝ 2004 թվականին Random House–ի կողմից։ MacAdam/Cage–ը ձեռնարկեց «լայնածավալ մարքեթինգային գրոհ»` ներառյալ The New York Times և The New Yorker թերթերը և գովազդային, գրքային շրջագայություն Նիֆենջերի կողմից։ Որպես արդյունք՝ վեպն առաջին անգամ New York Times թերթի լավագույն վաճառվող գրքերի ցուցակում գրավեց իններորդ տեղը։ Հայտնի հանցագործություններ լուսաբանող Սքոթ Թյուրոուն (Նիֆենջերի ընկերուհու ամուսինը) The Today Show–ում բազմահազարանոց հեռուստադիտողին ներկայացրեց վեպը և դրանից հետո գրքի 15,000 օրինակներ վաճառվեցին և 100,000 նոր օրինակներ տպագրվեցին։ Բրիտանիայում մեկ շաբաթում վաճառվեց վեպի մոտ 45,000 օրինակ։ 2003 թվականին գիրքը Amazon.com–ի կողմից անվանվեց տարվա գիրքը։ 2009 թվականի մարտի տվյալներով գրքի մեկ ու կես միլիոն օրինակ վաճառվել էր Միացյալ Նահանգներում և մեկ միլիոն օրինակ Միացյալ Թագավորությունում։ «Ժամանակի ճամփորդի կինը» գրքի հաջողությունը դրդեց գրեթե բոլոր խոշոր հրատարակիչներին ձեռք բերել Նիֆենջերի երկրորդ վեպը։ Այդ վեպը անվանվել է վերջին ժամանակների ամենաշատ անհամբերությամբ պահանջվածներից։ Գրախոսները գնահատել են հեղինակի կողմից Քլեյրի և Հենրիի կերպավորումները, հատկապես նրանց զգացմունքային խորությունը։ The Age թերթից Միշել Գրիֆինը նկատել է, որ չնայած Հենրիի կերպարը կառուցված է գրքասեր օրիորդների երևակայության համար, բայց անգամ նրա թերությունները՝ հուսահատությունը, կռվասիրությունը, բռնությունը, նրան դարձնում են ուժեղ կերպար։ Շատ գրախոսներ էլ տպավորված էին վեպի նախադրյալով, բայց քննադատատում էին դրա մելոդրամատիկական ոճը։ Library Journal–ը վեպը բնութագրում է «հմտորեն գրված, հստակ կերպարների և անկեղծ զգացմունքների խառնուրդով»։ Ամսագիրը նաև խորհուրդ տվեց, որ հասարակական գրադարանները գնեն գրքի բազմաթիվ օրինակներ։
Շարունակությունը
2013 թվականի սեպտեմբերի 23–ին հայտարարվեց, որ գրքի շարունակությունը ճանապարհին է։ Շարունակությունն ավելի մանրակրկիտ կերպով կպատմի Հենրիի և Քլեյրի դուստր Ալբայի մասին, սակայն արդեն որպես չափահաս մարդ։ Ալբան միևնույն ժամանակ սիրահարվում է երկու տղամարդու՝ Զաքին (սովորական տղամարդ) և Օլիվերին (երաժիշտ և երիտասարդ ժամանակի ճամփորդ)։ Առաջին քսանհինգ էջերը այժմ հասանելի են eBook–ում։ 2014 թվականի փետրվարին Նիֆենջերը կանխատեսեց, որ գիրքը պատրաստ կլինի 2018 թվականին։ Արդեն 2017 թվականի մարտին Նիֆենջերը թվիթերում հայտնեց, որ գրքի շարունակությունը կոչվելու է «Մյուս ամուսինը», բայց չի հրատարակվի մինչև 2019 թվականը։
Ֆիլմ
«Ժամանակի ճամփորդի կինը» ֆիլմը առաջին անգամ էկրաններ է բարձրացել 2009 թվականի օգոստոսի 14–ին Warner Bros–ի կողմից։ Երբ Նիֆենջերին հարցրել են իր վեպը ֆիլմի վերածելու հեռանկարի մասին նա ասել է. «Ես ունեմ իմ փոքրիկ ֆիլմը գլխումս և ես փոքր–ինչ վախեցած եմ, որ մեկ ուրիշը այն կարող է ուրիշ ձևով ներկայացնել։ Դա սարսափելի ու հուզիչ է, քանի որ այժմ կերպարները պետք է գոյություն ունեն նաև ինձնից հեռու»։ Ընդհանուր առմամբ ֆիլմը բացասական մեկնաբանությունների է արժանացել։ Օրինակ՝ The New York Times–ը գրել է, որ ֆիլմը անհեթեթ էր։
Ծանոթագրություններ
Կատեգորիա:Անգլերեն վեպեր Կատեգորիա:Անգլերեն գրքեր Կատեգորիա:Անգլերեն գրականություն Կատեգորիա:2003 վեպեր
Վալերիան Գունիա
Կենսագրություն
Վալերիան Գունիան ծնվել է 1862 թվականին Էկի գյուղում, ազնվականի ընտանիքում։ Սովորել է Մոսկվայի Պոտրովս-Ռազումովսկի գյուղատնտեսական ակադեմիայում։ Վերադառնալով Վրաստան՝ ելույթներ է ունեցել սիրողական ու պրոֆեսիոնալ ներկայացումներում, կազմակերպել է ներկայացումներ, աշխատել որպես լրագրող ու հրատարակիչ։ Վալերիան Գունիան թարգմանել է ռուս ու արևմտաեվրոպացի հեղինակների (Նիկոլայ Գոգոլ,Ալեքսանդր Օստրովսկի, Վիլյամ Շեքսպիր, Մոլիեր, Վիկտոր Հյուգո, Հենրիկ Իբսեն, Գերհարդ Հաուպտման) պիեսներ և գրել Վրաստանի թատրոնի պատմությունը ։ 1913 թվականից Գունիան նաև նկարահանվել է վրացական մի շարք ֆիլմերում ։
Վրաստանում խորհրդային կարգերի հաստատումից հետո մասնակցել է թատերական գործերի կազմակերպմանը։
Ծանոթագրություններ
Կատեգորիա:Վրացի գրողներ Կատեգորիա:Վրացի կինոդերասաններ Կատեգորիա:Վրացի դրամատուրգներ Կատեգորիա:Վրացի կինոռեժիսորներ Կատեգորիա:Վրացի թարգմանիչներ Կատեգորիա:Վրացական ԽՍՀ ժողովրդական արտիստներ Կատեգորիա:Վրացի քննադատներ Կատեգորիա:20-րդ դարի դերասաններ Կատեգորիա:Թատրոնի վրացի դերասաններ Կատեգորիա:19-րդ դարի թարգմանիչներ Կատեգորիա:20-րդ դարի թարգմանիչներ Կատեգորիա:Վրաստանի ժողովրդական արտիստներ
Ռադամանտուս
Ռադամանտուս, (Ῥαδάμανθυς,- հին հունական դիցաբանության մեջ համարվում է Զևսի և Եվրոպայի որդին, Մինոսի և Սարպեդոնի եղբայրը։ Համաձայն բանաստեղծ Կինեֆոնի, Ռադամանտուսը Հեփեստոսի, ով Տալի որդին էր, իսկ սա էլ Կրետեի որդին էր ։
Ծնվել է Կրետեում, որտեղ ցլի կերպարանքով Զևսը փախցրեց Եվրոպային։ Կրետեի արքա Աստերիոնը, ամուսնանալով Եվրոպայի հետ, որդեգրեց նրա երեխաներին ։ Աստերիոնը մահացավ անժառանգ և նրանց թողեց իր իշխանությունը։ Ռադամանտուսը, հռչակված լինելով իր արդարությամբ՝ կրետացիներին օրենքներ տվեց ։
Համաձայն Ցեցի, նա սպանել է եղբորը և վտարվել։ Հայրենիքից վտարված լինելով, նա բնակություն է հաստատել Օկալեում, որը Բեոթիայում էր, և ամուսնացել է Հերակլեսի մոր՝ Ամֆիտրիոնի այրի Ալկեմնայի հետ ։ Նրա որդիներն են Գորտինը և Էրիիթրեան ։
Մահից հետո, նա իր արդարության համար Մինոսի և Էակոսի հետ դարձել է դատավոր անդրշիրիմյան աշխարհում - Հադեսի հետ ։ (Մեկ այլ վարկածով - Էլիզեայում Քրոնոսի հետ .) Ապրում է Ելիսեյան դաշտերում կամ Օրհնյալների կղզիներում։ Ըստ Հոմերոսի, կապված է ֆեակների հետ, բայց պարզ չէ՝ ինչպես ։
Նրա հրահանգները ուրվագծված են Հեսիոդոսի պոեմում («Մեծ չարչարանքներ»)։ Կրետեի նույնանուն ողբերգության գործող անձն է։ Նրա անունը դարձել է խիստ դատավորի անվանական ։
Համաձայն պատմաբան Էֆորիոսի, եսել է անգամ հին Ռադամանտուս, ով առաջինն է միավորել Կրետեի քաղաքները և քաղաքակրթել այն, հաստատել կանոններ, սահմանելով դրանք, ինչպես ինքն է ասում՝ ստացած Զևսից։ Իսկ Մինոսը, ապրելով ավելի ուշ, ընդօրինակել է նրան ։
Ծանոթագրություններ
Կատեգորիա:Հին հունական դիցաբանություն Կատեգորիա:Զևսի զավակներ
Ի՞նչ է ճշմարտությունը (նկար, Գե)
««Ի՞նչ է ճշմարտությունը» Քրիստոս և Պիղատոս», ռուս գեղանկարիչ Նիկոլայ Նիկոլայևիչ Գեի՝ 1890 թվականին նկարված նկարը։ Դասվում է նկարչի ուշ աշխատանքների շարքին, հանդիսանում է 1880-ականներից 1890-ականներին ստեղծված «կրքոտ շրջապտույտի» մաս։ Նույն տարում՝ 1890 թվականին, Պավել Տրետյակովի կողմից ձեռք է բերվել և մինչ օրս ցուցադրվում է Տրետյակովյան ազգային պատկերասրահում (դահլիճ № 31) ։
Նկարի սյուժե
Նկարը ստեղծվել է Ավետարանի հայտնի սյուժեով։ Այն պատկերում է Պիղատոս Պոնտացուն, որը կանգնած է Հուդեայի իշխանությունը զավթելու մեջ մեղադրվող Հիսուս Քրիստոսի առաջ։ Նկարի անվանումը (Ի՞նչ է ճշմարտությունը) ըստ Հովհաննեսի գրված Ավետարանից աֆորիզմ է։
Այսպես՝ Գեի նկարը պատկերում է այն պահը, երբ Պիղատոսը մինչ պրետորիան լքելը Հիսուսին հարց է տալիս՝ այդ պահին մնալով առանց պատասխանի, չնայած Հիսուսի հետևորդներին այդ հարցի պատասխանը արդեն հայտնի էր․ «Ես եմ ճանապարհը, և ճշմարտությունը, և կյանքը»։
Պավել Ֆլորենսկին այսպես է մեկնաբանել Աստվածաշնչյան այդ հատվածը․
Գեղարվեստական առանձնահատկություններ
Գեի նկարում պատկերվածը լուրջ անհամապատասխանություններ ունի դրա ստեղծման ժամանակաշրջանում ընդունված թե՛ եկեղեցական, թե՛ գեղանկարչական մշակութային ավանդույթների հետ։ Հիմնական անհամապատասխանությունը նկարի ստվերային լուծումներն են։ Հիսուսը կանգնած է խուլ ստվերում։ Պիղատոսի ամուր կազմվածքը ողողված է արևի լույսով։ Նման լուծումը խախտում է ավանդական այն սզբունքը, համաձայն որի՝ լույսը նույնականացվում է բարու, իսկ խավարը՝ չարի հետ։
Մեկ այլ նորարարություն, որի պատճառով նկարը չընդունվեց, Քրիստոսի կերպարն էր։ Նա հակասեց Հիսուսին որպես հիասքանչ, ներքուստ և արտաքուստ անթերի մարդու կերպարանքով պատկերելու հին ավանդույթին։ Քրիստոսի սրբապատկերման կանոնները արդեն այն ժամանակ ոչ միշտ էին պահպանվում։ Բավական է հիշել Իվան Նիկոլաևիչ Կրամսկու «Քրիստոսն անապատում» (1872) պատկերը, բայց Գեն շատ ավելի հեռուն գնաց։ Հիսուսը պատկերված է տանջահար, ցածրահասակ, թուլակազմ։ Նրա դեմքը զուրկ է նշանակալիութունից։ Քրիստոսի նման կերպարը ոչ միայն դժգոհություն առաջացրեց Ռուսական ուղղափառ եկեղեցու սինոդում, այլև չընդունվեց մի շարք նկարիչների կողմից։
Նկարի պատմություն
Կտավը, որի վրա Գեն պատկերել է նկարը, նոր չի եղել։ «Ի՞նչ է ճշմարտությունը» նկարված է նկարչի մեկ այլ նկարի՝ «Գթասրտության» վրայից («Արդյո՞ք դա Քրիստոսը չէ»), որը նկարել է 1879 թվականին և 1880 թվականին ցուցադրել շրջիկ նկարչական ցուցահանդեսների ընկերության 8-րդ ցուցահանդեսում։
Ոմանց դուր է գալիս սառը
Սյուժե
1759 թվականին մահացած մեծահարուստ մարքիզ դը Վալմորենի ժառանգները հավաքվում են, որպեսզի լսեն նրա կտակը, որը հանգուցյալ պատվիրել էր բացել իր մահից 200 տարի անց՝ 1959 թվականին։ Սակայն պոտենցիալ ժառանգներին տհաճ անակնկալ էր սպասում. ժառանգությունը կստանա նա, ով կապացուցի, որ ինքն անբուժելի հիվանդ է։
Ի՞նչ է ճշմարտությունը (նկար, Գե)
Նկարի պատմություն
«Գթասրտության» վերաբերյալ հանրության արձագանքը և քննադատությունը ամբողջությամբ բացասական էին, և Գեն որոշեց նորից օգտագործել կտավը՝ նախորդ պատկերը նկարելով նոր գունային շերտով։ «Գթասրտությունից» մնացել են միայն նկարչի որդու կողմից 1903 թվականին արված լուսանկարներ, որոնք հրապարակվել են ամսագրում։ Կտավի վրա նախորդ նկարի առկայությունը հաստատվել է կտավի ռենտգենագրության ժամանակ՝ 2011 թվականին, երբ կտավը պատրաստվում էր Տրետյակովյան պատկերասրահում ցուցադրվելուն։ Բացի այդ, կտավի վրա հայտնաբերվել են մեկ այլ պատկերի հետքեր, որը կարող էր լինել «Խաչման» վաղ տարբերակներից մեկը։ Նախորդ պատկերի ուրվագծերը նկատելի են այժմյան նկարի վրա․ Պիղատոսի գլխից դեպի վերև և աջ հստակ երևում են հիշատակվող դեմքի ուրվագծերը։ Քրիստոսի այժմյան պատկերը «վերապատկերված է» «Գթասրտություն» նկարից լուսավոր զգեստով աղջկա կազմվածքից ։
Նկարն առաջին անգամ հանրության դատին է հանձնվել շրջիկների ընկերության ցուցահանդեսին՝ 1890 թվականին։ Նկարը ոչ միանշանակ արձագանք է առաջացրել հասարակության շրջանում, և սուրբ սինոդի կարգադրությամբ հանվել է ցուցադրությունից։
Ոմանց դուր է գալիս սառը
Արտաքին հղումներ
Կատեգորիա:Ֆրանսերեն ֆիլմեր Կատեգորիա:Ֆրանսիական ֆիլմեր Կատեգորիա:1960 ֆիլմեր
Ի՞նչ է ճշմարտությունը (նկար, Գե)
Նկարի պատմություն
Հետաքրքիր է Պավել Տրետյակովի կողմից նկարի գնման պատմությունը։ Նկարը նրան այնքան էլ դուր չի եկել, և այն ձեռք բերելու ցանկություն Տրետյակովը չի ունեցել։ Լև Տոլստոյը նրան կտրուկ բովանդակությամբ նամակ է գրել․ «Ստացվում է զարմանալի մի բան․ դուք ձեր կյանքը նվիրել եք արվեստի իրեր հավաքելուն, գեղանկարներին և հավաքել եք ամեն ինչ, որպեսզի հազարավոր ողորմելի կտավների մեջ բաց չթողնեք այն մեկը, որի համար արժեր հավաքել մնացած բոլորը։ Դուք լիքը գոմաղբ եք հավաքել, որպեսզի բաց չթողնեք մարգարիտը։ Եվ երբ ուղիղ գոմաղբի կողքին դրված է ակնհայտ մարգարիտը, դուք վերցնում եք ամեն ինչ, բացի դրանից։ Ինձ համար դա պարզապես անըմբռնելի է, ներեցեք ինձ, եթե վիրավորեցի ձեզ, և փորձեք ուղղել ձեր սխալը, եթե տեսնում եք այն, որպեսզի չխորտակեք ձեր բազմամյա գործը»։
Հարգելով Տոլստոյի կարծիքը՝ Տրետյակովն ամեն դեպքում գնել է Գեի ստեղծագործությունը։ Բայց նկարը միանգամից չի հայտնվել պատկերասրահում։ 1890-1891 թվականների ընթացքում այն ցուցադրվել է Եվրոպայում և Ամերիկայում, բայց այնտեղ հաջողություն չի ունեցել և անտարբերության է արժանացել։
Գրականություն
Կատեգորիա:Տրետյակովյան պատկերասրահի նկարներ Կատեգորիա:Նիկոլայ Գեի նկարներ Կատեգորիա:1890 նկարներ
La mia città
«La mia città» (հայերեն՝ Իմ քաղաքը), իտալացի երգչուհի Էմմա Մարոնեի երգը, որով ներկայացրել է Իտալիան Եվրատեսիլ 2014 երգի մրցույթին Կոպենհագենում, Դանիա։ Երգի խոսքերը և երաժշտությունը գրել է Էմման։ 2014 թվականի հունվարի 24-ին իտալական RIA հեռուստաընկերության կազմակերպած ներերկրային մրցույթում երգն ընտրվել է որպես Եվրատեսիլ 2014-ում Իտալիայի երգ  ։
Արտաքին հղումներ
Կատեգորիա:Եվրատեսիլ 2014 երգի մրցույթի երգեր Կատեգորիա:Իտալիայի երգերը Եվրատեսիլ երգի մրցույթում Կատեգորիա:2013 երգեր
Հայաստանի բարեկամներ
Հայաստանի բարեկամներ, ("Friends of Armenia"), անգլիական ընկերություն։ Հիմնվել է 1897 թվականին, Լոնդոնում՝ Օսմանյան կայսրության հայ բնակչությանը օգնություն ցույց տալու նպատակով։ Հիմնադիրը և նախագահն էր Ֆ. Կավենդիշը։ Ընկերության գլխավոր կոմիտեի անդամներն էին ներկայացուցիչներ Բելֆաստից, էդինբուրգից, Փեյսլիից և այլ քաղաքներից։ 1900 թվականից հրատարակել է ընկերության "Friend of Armenia" («Հայաստանի բարեկամ») եռամսյա պաշտոնաթերթը։ Պարբերականը «Հայաստանի բարեկամներ»-ի գործունեությունը բնութագրել է որպես Հայաստանի «վերականգնման փորձ»։
1897-1908 թվականներին ընկերությունը հանգանակել է 60 հազար ֆունտ ստերլինգ, որը տրամադրվել է 1894-1896 թվականների ջարդերի ժամանակ տուժած հայերին։ 1909 թվականին «Հայաստանի բարեկամներ»-ը Արևմտյան Հայաստան է ուղարկել ավելի քան 3 հազար ֆունտ ստերլինգ, 1915 թվականին՝ 98 հազար։ Ընկերությունը զգալի օգնություն է ցույց տվել արևմտահայ գաղթականներին 1920-ական թվականների սկզբին։
Գրականություն
Կատեգորիա:Անգլիական ընկերություններ
Ալեքսանդր Դեմիդովիչ
Ալեքսանդր Վլադիմիրովիչ Դեմիդովիչ (Аляксандр Уладзіміравіч Дземідовіч, ), բելառուս ֆուտբոլիստ, «Նեման» ակումբի պաշտպան։ Նրա եղբայրը՝ Վադիմ Դեմիդովիչը, խաղում է Մինսկի «Դինամո» ակումբում որպես հարձակվող ։
Ակումբային կարիերա
Բրեստի ֆուտբոլային դպրոցի սան է, 2008 թվականից խաղացել է Բրեստի «Դինամո» ակումբում (2012 թվականի մրցաշրջանում կոչվել է «Բրեստ» ֆուտբոլային ակումբ), սակայն չի կարողացել տեղ գրավել հիմնական կազմում։
2012 թվականի օգոստոսին տեղափոխվել է Միկաշևիչիի «Գրանիտ» ակումբ, որտեղ դարձել է հիմնական պաշտպան։
2014 թվականի փետրվարին պայմանագիր է կնքել «Լիդա» ակումբի հետ ։ «Լիդա» ակումբում ևս տեղ է գրավել թիմի հիմնական կազմում։ 2015 թվականի հունվարին լքել է «Լիդա» ակումբը պայմանագրի ժամկետը ավարտվելու պատճառով ։ 2015 թվականի մրցաշրջանն սկսել է «Բարանովիչի» ակումբում, որը վերադարձել է առաջին լիգա։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի պաշտպաններ
Յան Ռայնիս
Յան Ռայնիս (Rainis, իսկական անունը՝ Պլիեկշանս Յանիս (Jānis Pliekšāns), ), լատիշ բանաստեղծ, դրամատուրգ, հասարակական գործիչ։
Գործունեություն
Մեծ է եղել Ռայնիսի հետաքրքրությունը հայ ժողովրդի պատմության ու մշակույթի նկատմամբ։ Նա թարգմանել է հայ գրողների ստեղծագործությունները, հրապարակախոսական ելույթներ ունեցել հայ գրականության մասին, ինչը հնարավորություն է տվել լատիշ հասարակայնությանը ծանոթանալ Հայաստանի, նրա բազմադարյան գրականության հետ։ Հայ ժողովրդի տառապանքը, նրա գրականության ու մշակույթը առավել հանգամանորեն են ներկայացված Ռայնիսի «Ամենադժբախտ երկիրը և ամենադժբախտ ժողովուրդը» ակնարկում (1927), որտեղ տեղեկություններ կան հայ ժողովրդի պատմության մասին՝ հնագույն ժամանակներից մինչև 1915 թվականի ցեղասպանությունը։ Խաղաղ հայ բնակչության բնաջընջումը Ռայնիսը համարել է թուրքական կառավարող շրջանների ծրագրված քաղաքականություն, որն իրագործվել է Գերմանիայի հովանավորությամբ։ Ըստ Ռայնիսի՝ հայկական հարցը «չի կարող հեշտությամբ լուծվել», քանի որ Արևմտյան Հայաստանը «պետք է Եվրոպային՝ ստատուս քվոն պահպանելու համար», իսկ թուրքական իշխանությունները կօգտագործեն այդ իրավիճակը իրենց շահերի համար։ Ինչպես նշել է Ռայնիսը, անգամ այն բանից հետո, «երբ ընդունվել է ժողովուրդների ինքնորոշման իրավունքը, երբ փոքր, մինչև այժմ ճնշված ժողովուրդները հասել են գոնե տեսական ազատության..., ժամանակակից հայերը և Հայաստանը ոչ միայն առավել ապերջանիկ են, քան առաջ, այլև կարող են համարվել աշխարհի ամենադժբախտ ազգը» ։ Դրա հետ մեկտեղ Ռայնիսը հայ ժողովրդին բնորոշել է որպես կենսունակ ու քաջարի, որ պահպանել է ազգային կերպը, ոգին և արժանապատվությունը։
Ծանոթագրություններ
Կատեգորիա:Լատիշ բանաստեղծներ Կատեգորիա:Լատիշ դրամատուրգներ Կատեգորիա:1865 ծնունդներ Կատեգորիա:Սեպտեմբերի 11 ծնունդներ Կատեգորիա:1929 մահեր Կատեգորիա:Սեպտեմբերի 12 մահեր Կատեգորիա:Յուրմալա քաղաքում մահացածներ Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Ռուս բանաստեղծներ Կատեգորիա:Գրական կեղծանուններով հայտնի հեղինակներ Կատեգորիա:19-րդ դարի բանաստեղծներ Կատեգորիա:Անձինք նամականիշերի վրա Կատեգորիա:20-րդ դարի տղամարդ գրողներ
No Brain (խումբ)
No Brain ելույթ է ունեցել ավելի քան 3000 համերգնրով վերջին 15 տարիների ընթացում, թե՛ լայն հանդիսատես, թե՛  երիտասարդության համար, ովքեր  իրենց համեմատում են արևմտյան փանկ ռոք մշակույթի հետ։ Չնայած նրան, որ խումբը հաջողությունների է հասել, երաժիշտները դեռ նախընտրում են նվագել փոքրածավալ հրապարակներում,  ինչպես եղել է իրենց կարիերայի սկզբում։
Պատմություն
1996 թվականի փոքրիկ Hongdae (Սեուլի արտիստիկական շրջան) ակումբում կազմավորումից հետո No Brain խումբը դարձել է կորեական խոշորագույն ռոք խմբերից մեկը։ Նրանք համարվում են Կորեայի ինդի խմբերի սերունդի մասը, մի շարքում Crying Nut խմբի հետ։
Իրենց առաջին ալբոմի անվանումտ եղել է «Our Nation Volume 2»։ Նրանք նաև ձայնագրել են Nirvana խմբի "Lithium" երգի քավեր տարբերակը, «Nirvana Smells Like Nirvana» ալբոմի համար և մի քանի երգեր կորեական փանկի «Here We Stand» երգացանկի համար։
1999 թվականին նրանք հեռացել են Drug Records-ից՝ հիմնելով իրենց սեփական Munwha Sagidan լեյբլը։ Նրանք իրենց առաջին թողարկած «Youth 98» մինի ալբոմից թողարկել են ընդամենը 5000 օրինակ, և դրանք բոլորը վաճառվել են՝ այսպիսով ձեռք բերելով Կորեայի լեգենդար ինդի խմբի կոչում։
2000 թվականին բաս կիթառահար Ջոն Ջե Հվանը (Jaehwan) հեռացել է խմբից, պարտադիր զինվորական ծառայության անցնելու պատճառով, բայց խումբը շարունակել է իր գործունեությունը առանց նրա։ Նույն տարում խումբը հայտարարել է իրենց հակա-Սո Թե Ջի և խումբը կենդանի համերգ է անցկացրել, որպեսզի նշի այդ իրադարձությունը ։
2001 թվականի ապրիլին խումբը թողարկում է «Sex Pistols Never Mind The Bollocks Here's The Sex Pistols» ալբոմի ամբողջ քավըր տարբերակը, որը ստացել է «Never Mind The Sex Pistols Here's The No Brain» անվանումը։ Մի քանի ամիս անց խումբը թողարկել է «Viva No Brain» ալբոմը։ Հետո խումբը ելույթ է ունեցել 2001 թվականին Ճապոնիայում կայացած «2001 Fuji Rock Festival» փառատոնի ժամանակ։ Խումբը ստեղծել է միջազգային մի փոքրիկ միջադեպ, երբ Լի Սոնգ Ուն՝ խմբի մենակատարը Կորեայի օրհներգի ժամանակ պատռել է ճապոնական կայսերական ռազմական դրոշը։
Խումբը մասնակցել է 2002 թվականին ֆուտբոլի աշխարհի չեմպիոնին նվիրված երգերից մեկի ձայնագրմանը։ Խումբը նաև մասնակցել է Կորեայի ակումբներով կայացող շրջագայությանը նաև Ճապոնիայում։ Նույն թվականին Չա Սունգ Ուն հեռացել է խմբից։ Խումբը հրավիրել է Ջոնգ Մին Ջունին (Jeong Minjun), ով նախկինում ելույթ է ունեցել Real Sshang Noms-ում և Samchungում, և ձայնագրել է «Goodbye, Mary Poppins» ալբոմը, որը թողարկվել է 2003 թվականի հունիսին։
2006 թվականին նրանք նկարահանվել են «Ռադիոյի աստղը»ֆիլմում, մարմնավորելով ավտոտնակային «Իսթ Ռիվեր» խմբին ։
2007 թվականին No Brain-ը վաճառել է ""넌 내게 반했어" («Դու սիրահարված ես ինձ») երգի իրավունքը, Լի Մյոնգ Բակի նախագահական ընկերության օգտագործման համար՝ "이번엔 이명박" ("Այս անգամ Լի Մյոնգ Բակ") անվանումով ։ Չնայած նրան, որ No Brain-ը չի մասնակցել Լիի նախագահական ընկերությանը, նրանք հանդիպել են երկրպագուների բացասական արձագանքներին ։ Արձագանքը ուժեղ էր, քանի որ 2005 թվականին, լինելով Սեուլի քաղաքապետը, Լին կոչ էր անում կազմել անկախ երաժիշտների սև ցուցակ ։
2013 թվականին նրանք մասնակցել են «SXSW» փառատոնին։ Նրանք շրջագայել են Հյուսիսային Ամերիկայով «Seoulsonic 2K13» շրջագայության ընթացքում, որը հովանավորում էր KOCCA-ն, Goonam-ի և Lowdown 30-ի հետ միասին՝ ելույթ ունենալով Ռոդ Այլենդում, Նյու Յորքում և Կալիֆոռնիայում, ինչպես նաև Տորոնտոյում Կանադական երաժշտության շաբաթվա (CMW) ընթացքում ։ Իրենց ելույթները CMW-ում նկատել է պրոդյուսեր Սեյմուր Սթայնը։ Խումբը նրան հրավիրել է իր հաջորդ համերգին, որը կայանալու էր Բրուքլինում։ Շոուն հետաձգվել է երկու ժամով․ 71-ամյա Սթայնը քնել էր, և միայն արթնացել է համերգի սկզբին ։ Խումբը պայմանագիր է կնքել Սթայնի հետ «Sire Records» ալբոմի թողարկման համար։ Սթայնը ներկա է գտնվել Կորեայի համերգին, որը կայացել է Սեուլի միջազգային երաժշտական տոնավաճառում ։ Ալբոմը, որի պրոդյուսերն էր Ջուլիան Ռեյմոնդը, լինելու է իրենց առաջին անգլերեն ալբոմը ։
Ծանոթագրություններ
Կատեգորիա:Փանկ-ռոք խմբեր Կատեգորիա:Հարավկորեական երաժշտական խմբեր Կատեգորիա:1996 հիմնադրված երաժշտական խմբեր
Բեղլեթ
Ծանոթագրություններ
Կատեգորիա:Խաշուրի շրջանի գյուղեր
Բալուի դաշտ
Բալուի դաշտ, դաշտ Հայկական լեռնաշխարհում, տարածվում է Արածանի գետի ստորին հոսանքի շրջանում, Խարբերդի դաշտից արևելք։ Տարածքով համապատասխանում է պատմական Չորրորդ Հայք աշխարհի Բալոհովիտ գավառին ։
Ծանոթագրություններ
Կատեգորիա:Դաշտեր այբբենական կարգով Կատեգորիա:Էլազըղի մարզի հարթավայրեր
Էնն Դևիս
Էնն Բրեդֆորդ Դևիս (Ann Bradford Davis; ), ամերիկյան դերասան, հայտնի է հեռուստատեսային դերերով։
«Բոբի Քամմինգսի Շոուն» սիթքոմում ունեցած դերի համար Դևիսը շահում է երկու «Էմմիի» մրցանակ ։ Նա նաև հայտնի է նաև «The Brady Bunch Variety Hour», «The Brady Brides» և «The Bradys» ֆիլմերում իր դերերով։ 1995 թվականին «Բրեդի ընտանիքը» գեղարվեստական ​​կինոնկարում դերասանուհին խաղացել է որպես բեռնատարի վարորդ։
1960 թվականի մայիսի 9-ին, Կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում ։
Եղել է զորքերի ժամանցի կազմակերպման Միացյալ ծառայության անդամ, հյուրախաղեր է անցկացրել Վիետնամում, Թաիլանդում և Կորեայում։ Հեռուստատեսության դերասանուհու վերջին աշխատանքներից մեկը եղել է NBC ալիքի «Ճիշտ իրեր» սիթքոմում դերը առևտրային գովազդների շարքը՝ օգտագործելով իր հայտնի տնային տնտեսուհու կերպարը։
Արտաքին հղումներ
*
* Ann B. Davis Archive of American Television Interview
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Հոլիվուդյան փառքի ծառուղի Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Միչիգանի համալսարանի շրջանավարտներ Կատեգորիա:Ամերիկացի դերասանուհիներ Կատեգորիա:«Էմմի» մրցանակի դափնեկիրներ Կատեգորիա:Հոլիվուդյան դերասաններ Կատեգորիա:Նյու Յորքում ծնվածներ
Զարդարված կիվիվ
Զարդարված կիվիվ (Vanellus indicus), քարադրների ընտանիքին պատկանող ոչ մեծ թռչուն ։
Բնութագիր
Զարդարված կիվիվն ունի 32-35 սմ երկարություն։ Արու և էգ թռչունները շատ նման են ։
Սև վերջավորություններով դեղին ոտքերը և կարմիր կտուցը համեմատաբար երկար են։ Թռչունի մարմնի վերին մասի փետուրները բաց շագանակագույն են` կանաչավուն-մետաղական երանգով։ Թռիչքի ժամանակ տեսանելի է դառնում սպիտակ լայն շերտ՝ թևի անկյունագծով անցնելով։ Պոչի ծածկոցները և պոչի փետուրները սպիտակ են։ Պոչը վերին մասում ունի լայն սև շերտ ։
Երիտասարդ թռչունները իրենց գլխին ունեն ավելի թույլ, շագանակագույն օրինակ։ Կզակն ու կոկորդը սպիտակ գույնի են։ Մաշկի վրա կարմիր շերտերը երիտասարդ թռչունների մոտ ավելի քիչ են արտահայտված, քան մեծահասակ թռչունների մոտ ։
Տարածվածություն
Զարդարված կիվիվների բներ հանդիպում են Իրաքում, Իրանում և Ռուսաստանի հարավային երկայնքով լեռնային գետերի ջրերում ։ Այն զարդարված կիվիվները, որոնք բնադրում են Ռուսաստանի հարավում, ձմռանը թռչում են դեպի Հարավային Ասիա, Հնդկաստան և հյուսիսարևելյան Աֆրիկա ։ Որպես հազվագյուտ հյուր՝ զարդարված կիվիվները հանդիպում են նաև Արևմտյան Եվրոպայում։
Որոշ ենթատեսակները հանդիպում են Պակիստանում, Հնդկաստանում, Նեպալում և Բանգլադեշում ։
Կենսակերպ
Զարդարված կիվիվը սնունդ է փնտրում, հատկապես գիշերը։ Նրանք հիմնականում սնվում են անողնաշարավոր կենդանիներով՝ բզեզներ, մրջյուններ, մորեխներ և տերմիտներ։ Բացի այդ, ուտում են նաև փափկամարմիններ, որդեր և խեցգետիններ ։
Բները սովորաբար կառուցվում են անմիջապես գետնին և հաճախ գտնվում են ջրային տարածքների մոտ։ Բնում դնում է 3-ից 4 ձու ։ Դրանք շագանակագույն են, դեղնավուն կամ կանաչավուն ծածկույթով և ունեն սև-շագանակագույն բծեր։ Ինկուբացիայի տևողությունը 26 օր է ։
Դորնբիրն (Ավստրիա)
Դորնբիրնը (Dornbirn) Ավստրայի արևմուտքում գտնվող քաղաք է, պատկանում է Ֆորարլբերգի դաշնային հողերին։ Գտնվում է Գերմանիայի, Շվեյցարիայի և Լիխտեյնշտայնի ոչ անմիջական հարևանությամբ, Դորնբիրներ-Ախ գետի մոտ` Հռենոս գետի վերին հոսանքի հովտում։ 2001 թվականի տվյալներով քաղաքի բնակչությունը կազմում է 42.301 մարդ, 2006 թվականի տվյալներով` 44.227 մարդ։ Դորնբիրնը Ֆորարլբերգի ամենամեծ քաղաքն է։ Գերազանցում է գավառի մայրաքաղաք Բրեգենցին իր բնակչությամբ։
Աշխարհագրություն և տրանսպորտ
Քաղաքը Բրեգենցից գտնվում է 8 կիլոմետր հեռավորության վրա, իսկ Վիեննայից դեպի արևելք` 660 կիլոմետր հեռավորության վրա։ Քաղաքի բարձրությունը ծովի մակարդակից 437 մետր է։ Վարչականորեն քաղաքը բաժանվում է 6 շրջանների ։ Ավտո- և երկաթգծային մայրուղին քաղաքից տանում է դեպի հյուսիս` Բրեգենց, դեպի արևելք` Արլբերգ դարավանդ, որն իրար է կապում Ֆորարլբերգը և Տիրոլն ու մնացած Ավստրիան ։ Վիեննայից դեպի քաղաք գնացքը գնում է 6 ժամում, իսկ Մյունխենից` 3 ժամում։ Քաղաքից ոչ հեռու` Հոհենեմսում կա ոչ մեծ օդանավակայան, որը չի կարող ընդունել մեծ ինքնաթիռներ։ Քաղաքին մոտ գտնվում է խոշոր օդանավակայան Ալթենռայնը (ACH/LSZR), որը մոտ է գտնվում շվեյցարական Սանկտ-Գալեն կանտոնին։ Քաղաքի աշխարհագրական կոորդինատներն են՝ 47.41667°N, 9.73333°W:
Պատմություն
Դորնբիրնն առաջին անգամ հիշատակվում է 895 թվականին որպես Տորինպուրիոն։ Քաղաքի անունը նշանակում է «Թորոյի բնակավայր», հավանաբար այստեղ ապրած մի ալեմանի անունով։ Ըստ միջնադարյան ստուգաբանության առաջացել է գերմանական Birnen (տանձի) բառից, որի պատճառով Դորնբիրնի զինանշանի վրա սխալմամբ պատկերված է տանձենի։ XII դարի վերջում Դորնբիրնը պատկանել է Մոնֆոր դուքսերին, իսկ 1380 թվականին մտել է Հաբսբուրգների միապետության մեջ ։ Դարեր շարունակ Դորնբիրնը քաղաքի կարգավիճակ չի ունեցել և համարվել է Ավստրիայի ամենամեծ գյուղը` գերազանցելով հարևան քաղաքնբերին իր բնակչությամբ։ XIX դարում Դորնբիրնում ուժեղ զարգացած էր տեքստիլի արտադրությունը և այն  շուտով դարձավ շրջանի տեքստիլի մայրաքաղաք։ 1901 թվականին Դորնբիրնը վերջնականապես ստացավ քաղաքի կարգավիճակ։ Երկրորդ համաշխարհային պատերազմի ավարտից հետո Դորնբիրնը մտնում էր ֆրանսիական օկուպացիոն գոտում։
Քաղաքական իրավիճակ
Ըստ 2005 թվականի տվյալների՝ քաղաքապետը Վոլֆգանտ Ռյումելեն է (ԱԺԿ)։ Համայնքի խորհուրդը Gemeinderat բաղկացած է 36 անդամից.
Արտաքին հղումներ
Կատեգորիա:Ֆորարլբերգի քաղաքներ
Օդենսե (այլ կիրառումներ)
Օդենսե, կարող է վերաբերել՝
Օդինցովկա (այլ կիրառումներ)
Օդինցովկա, կարող է վերաբերել՝
Օդ (այլ կիրառումներ)
Օդ, կարող է վերաբերել՝
Շվեդիայի կաթնասունների ցանկ
Ցանկում ներառված են Շվեդիայում (Հյուսիսային Եվրոպա) տարածված կաթնասունների տեսակները։
Ցանկում ընդգրկված 79 տեսակներից ոչ մեկը տվյալ տարածքում անհետացած չեն, մեկը ծայրահեղ վտանգված, մեկը՝ վտանգված իսկ հինգ գտնվում են վտանգվածին մոտ վիճակում։
Աղբյուրներ
Կատեգորիա:Ցանկեր:Կենդանաբանություն Կատեգորիա:Ցանկեր:Շվեդիա Կատեգորիա:Շվեդիա
Արամի փողոց (Երևան)
Տվյալներ
Խանջյան փողոցի հարավարևելյան հատվածից ձգվում է դեպի Սարյան փողոցի հյուսիսարևմտյան հատված՝ իր մեջ ընդգրկելով Վերնիսաժի տոնավաճառը, Հայաստանի ազգային պատկերասրահի շենքը, Միսաք Մանուշյան զբոսայգին և հասնում մինչև Մաշտոցի պողոտա։ Նախկինում փողոցը շարունակվում էր մինչև գլխավոր փոստատուն, սակայն այդ հատվածը 2014 թվականին վերանվանվեց Կարեն Դեմիրճյանի անունով ։
Ժամանակակից Երևանի ամենահին փողոցներից մեկն է։
Պատմություն
Շահարի կամ Արարատյան հայկական թաղի տարածքում նոր թաղամասի կառուցումն սկսվել է 1837 թվականին՝ դեպի Մանկական երկաթուղի տանող թունելների մոտից, որը պարսկական տիրապետության ժամանակ կոչվել է Խանի բաղեր կամ Խանբաղ, որովհետև այդտեղ են գտնվել Երևանի խանի այգիները։ Թաղամասի կառուցման ժամանակ ստեղծվեցին մի քանի նոր փողոցներ։ Դրանք էին Ամիրյան, Պուշկինի, Փավստոս Բուզանդի և Արամի փողոցները, որոնք պահպանվեցին ինչպես նահանգական հողաչափ Ստացկու կողմից 1856 թվականին հեղինակած Երևանի առաջին հատակագծում, այնպես էլ հետագայում։
Ջեյմս Հայլման
Հայտնի է Դոկ Ջեյմս (Doc James) վիքիպեդիայի խմբագրման անունով, ակտիվ գործունեություն է ծավալում  WikiProject Medicine նախագծի շրջանակներում, վիքիպեդիայի կամավոր ադմինիստրատոր է։ 2010-2013 թվականներին եղել է Վիքիմեդիա Կանադայի նախագահը, հիմնադրել և նախագահել է Wiki Project Med հիմնադրամը  , հիմնադրել է  WikiProject Medicine's Medicine Translation Task Force-ը ։ 2015 թվականի հունիսին ընտրվել է Վիքիմեդիա Հիմնադրամի հոգաբարձուների խորհրդի անդամ մինչև 2015 թվականի դեկտեմբերի 28   ։ 2017 թվականին կրկին ընտրվել է Վիքիմեդիա հիմնադրամի հոգաբարձուների խորհրդի անդամ ։
Հայլմանը Բրիտանական Կոլումբիայի համալսարանի արտակարգ իրավիճակների բժշկության բաժնի կլինիկական բաժնի դոցենտ է և ղեկավարում է Քրանբրուքի Արևելյան Կուտենայի շտապ օգնության բաժանմունքը ։